b'\n_START_ARTICLE_\nMaddia\n_START_SECTION_\nMaddia\n_START_PARAGRAPH_\nDen lokale sivb\xc3\xa5ten som hadde v\xc3\xa6rt i bruk ved munningen av Loukkos-floden, betegnes som maddia, madia eller el madi ettersom det arabiske ordet for \xc2\xabfl\xc3\xa5te\xc2\xbb er al-ma\xc2\xb4dia. Maddiab\xc3\xa5ten grunnleggende sett er en fl\xc3\xa5te sammensatt av fire bunter med sivr\xc3\xb8r med baug og akterstavn krummet i v\xc3\xa6ret. Men det fantes ulike varianter, den vanlige varianten for skysstrafikk over floden hadde avsk\xc3\xa5ret akterdel under den lokale betegnelsen shafat. Ferjemannen sv\xc3\xb8mte ved siden av ferjen som lasten var plassert p\xc3\xa5._NEWLINE_Den st\xc3\xb8rre varianten som kunne ha en mast med latinerseil p\xc3\xa5, brukes ute i brenningene av fiskere som kunne ha fem til seks mann ombord. Kortere sidebunter ble plassert langs sidene p\xc3\xa5 denne maddiab\xc3\xa5ten som kunne ha en \xc2\xabbordkledning\xc2\xbb med bunter lagt opp\xc3\xa5 hverandre fra forstevn til akter. Det ble lagt tverrg\xc3\xa5ende stokker eller bjelker akterover for \xc3\xa5 stive opp farkosten. En ekstra funksjon var som sitteplass for roere. To par \xc3\xa5rer var gjerne tatt med ute til sj\xc3\xb8s. Latinerseilet ble bare brukt i milde og lette vindforholder._NEWLINE_En andre variant p\xc3\xa5 Ras-el-Duro lagunen i det samme landet hadde bare to bunter som bunnseksjon p\xc3\xa5 en fl\xc3\xa5te med oppb\xc3\xb8yet baug og to kortere sidebunter i tillegg. Som ved Loukkos-floden hadde de lokale b\xc3\xa5tbyggerne benyttet det tynne flate sivet som betegnes som khab, som vist seg \xc3\xa5 ha god flyteevne if\xc3\xb8lge den norske etnografen Thor Heyerdahl som observerte de siste maddiab\xc3\xa5ter i 1970._NEWLINE_Det har blitt oppgitt at en maddia skulle v\xc3\xa6re 2,5 meter langt, 1,2 meter bredt og 1,0 meter i dypgang. Men som fiskerfart\xc3\xb8y hadde en maddia en besetning p\xc3\xa5 fem til seks mann samt en mast og to par \xc3\xa5rer. Sivb\xc3\xa5tene langs den marokkanske kysten er n\xc3\xa5 stort sett forsvunnet.'